PIELIKUMS

Liepājas pilsētas domes 2020.gada 18.jūnija lēmumam Nr.276/9

LIEPĀJAS PAŠVALDĪBAS AĢENTŪRA

„NODARBINĀTĪBAS PROJEKTI”

**PUBLISKAIS PĀRSKATS**

**2019. GADS**

Liepāja 2020

###### S A T U R S

[Liepājas pašvaldības aģentūras “Nodarbinātības projekti” direktora pienākumu izpildītāja ziņojums 3](#_Toc256000008)

[1. Liepājas pilsētas pašvaldības aģentūras „Nodarbinātības projekti” raksturojums 5](#_Toc256000010)

[1.1. Aģentūras juridiskais statuss, darbības mērķi, funkcijas un uzdevumi 5](#_Toc256000021)

[1.2. Aģentūras struktūra 6](#_Toc256000047)

[2. Aģentūras darbības plānotie rezultāti un to izpildes izvērtējums 8](#_Toc256000049)

[2.1. Pastāvīgo funkciju veikšana 8](#_Toc256000050)

[2.1.1. Aktīvās nodarbinātības pasākums “Algoti pagaidu sabiedriskie darbi” 9](#_Toc256000051)

[2.1.2. Darba un sociālo prasmju saglabāšana, atjaunošana un apgūšana 9](#_Toc256000052)

[2.1.3. Projekts “Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” 10](#_Toc256000053)

[2.1.4. Projekts “Skolēnu nodarbinātība vasarā” 10](#_Toc256000054)

[2.1.5. Projekts “PROTI un DARI!” 12](#_Toc256000055)

[2.1.6. Vides fonda finansējums 14](#_Toc256000056)

[2.1.7. Liepājas pašvaldības dzīvnieku patversme “Lauvas sirds” 15](#_Toc256000057)

[2.2. Sadarbība ar citām Liepājas pilsētas domes institūcijām un citi uzdevumi 17](#_Toc256000058)

[3. Finansējums 18](#_Toc256000060)

[3.1. Finanšu resursi un darbības rezultāti 18](#_Toc256000061)

[3.2. Aģentūras saistību un garantiju apjomi 20](#_Toc256000063)

[4. Aģentūras vadības uzlabošanas un iedzīvotāju informētības veicināšanas pasākumi 20](#_Toc256000064)

[5. P/a „Nodarbinātības projekti” plānotie pasākumi 2020. gadā 23](#_Toc256000065)

# 

# Liepājas pašvaldības aģentūras “Nodarbinātības projekti” direktora pienākumu izpildītāja ziņojums

Atskatoties uz 2019. gadu, varu teikt, ka Liepājas pilsētas pašvaldības aģentūra „Nodarbinātības projekti” (turpmāk – Aģentūra) pilnā apmērā ir turpinājusi veikt sev uzticētās funkcijas saskaņā ar Liepājas pilsētas domes (turpmāk – Dome) 2018. gada 15. februāra lēmumu Nr. 56 “Par pašvaldības aģentūras "Nodarbinātības projekti" vidēja termiņa darbības stratēģiju un darba plānu” apstiprināto Aģentūras vidējā termiņa darbības stratēģiju 2018.–2020. gadam un darba plānu 2019. gadam. Vidējā termiņa darbības stratēģija 2018.–2020. gadam izstrādāta, ievērojot Liepājas pilsētas pašvaldības (turpmāk – pašvaldība) plānošanas dokumentus, kā arī Aģentūrai deleģētos uzdevumus. Tā izstrādāta trīs gadiem, ievērojot Publisko aģentūru likumā noteikto.

Aģentūras vadības darbības uzlabošanai 2019. gadā, bez jau esošiem noteikumiem, tika izstrādāti un apstiprināti šādi iekšējie normatīvie akti:

1. ar 2019. gada 2. maija rīkojumu Nr.12 - par trauksmes celšanas iespējām darba vietā;
2. ar 2019. gada 5. maija rīkojumu Nr. 15 - par “Saziņas līdzekļu izmantošanas apstiprināšanu”;
3. ar 2019. gada 12. augusta rīkojumu Nr. 22 - par degvielas patēriņa normas noteikšanu agregātiem;
4. ar 2019. gada 26. septembra rīkojumu Nr. 25 - par mobilo tālruņu mēneša limita noteikšanu;
5. ar 2019. gada 20. decembra rīkojumu Nr. 31 - par degvielas elektronisko karšu maiņu.

Galvenie uzdevumi pārskata gadā:

1. Sadarbībā ar Nodarbinātības valsts aģentūru (turpmāk – NVA) tika realizēti divi aktīvās nodarbinātības pasākumi – „Algoti pagaidu sabiedriskie darbi”, kur programmas ietvaros tika nodarbināti 347 bezdarbnieki, un pasākums „Personām, kuras iegūst izglītību vispārējās, speciālās vai profesionālās izglītības iestādēs” – vasaras periodā tika iesaistīti 100 izglītojamie vecumā no 15–20 gadiem. Personas tika nodarbinātas ~ 448,6 ha Liepājas pilsētas īpašumā esošo teritoriju ikdienas uzkopšanas un labiekārtošanas darbos.
2. Vasaras periodā ar Domes līdzfinansējumu projekta „Skolēnu nodarbinātība vasarā” ietvaros tika nodarbināti 297 izglītojamie vecumā no 13-14 gadiem.
3. Tika piesaistīti Vides fonda līdzekļi pilsētas teritorijas sakopšanas darbos - 53,7 ha platībā.
4. Pašvaldības dzīvnieku patversmē „Lauvas sirds” pārskata gadā tika nodoti adopcijai 121 kaķi un 48 suņi.
5. Darba un sociālo prasmju saglabāšanas un apgūšanas pasākumos tika iesaistīti 46 ilgstošie Liepājas pilsētas sociālās palīdzības pabalstu saņēmēji.

2019. gadā netika konstatēti notikumi, kas būtiski ietekmēja finanšu rezultātus.

Kopumā pārskata gadā Aģentūrai piešķirtie līdzekļi tika izlietoti pilnā apjomā Aģentūrai uzdoto funkciju nodrošināšanai un tam paredzētajiem mērķiem.

Liepājas pilsētas pašvaldības aģentūras

“Nodarbinātības projekti” direktora p.i. V. Šalms

# Liepājas pilsētas pašvaldības aģentūras „Nodarbinātības projekti” raksturojums

## 1.1. Aģentūras juridiskais statuss, darbības mērķi, funkcijas un uzdevumi

### 

Aģentūra izveidota 2003. gadā 20. martā ar Domes lēmumu Nr. 95 “Par Liepājas pašvaldības aģentūras "NODARBINĀTĪBAS PROJEKTI" izveidi”. Aģentūra darbojas saskaņā ar Domes 2017. gada 17. augusta nolikumu Nr. 22 “LIEPĀJAS PILSĒTAS PAŠVALDĪBAS AĢENTŪRAS "NODARBINĀTĪBAS PROJEKTI" NOLIKUMS” (turpmāk – nolikums), kā arī, pamatojoties uz likumu “Par pašvaldībām”, Publisko aģentūru likumu.

Aģentūras pilns nosaukums ir – Liepājas pilsētas pašvaldības aģentūra „Nodarbinātības projekti”, saīsinātais nosaukums ir - P/a „Nodarbinātības projekti”. Aģentūra ir pašvaldības domes izveidota institūcija, tai ir zīmogs ar pilnu tās nosaukumu, patstāvīga bilance un konti kredītiestādēs. Aģentūru izveido, reorganizē un likvidē Dome.

Aģentūras juridiskā adrese – Lazaretes iela 7, Liepāja, LV – 3414.

Savus uzdevumus un funkcijas Aģentūra veic Domes apstiprinātā finansējuma ietvaros. Aģentūra savā darbībā ievēro Latvijas Republikas Satversmi, Latvijas Republikas likumus, Ministru kabineta un Liepājas pilsētas domes normatīvos aktus.

Aģentūras darbu vada direktors, kurš rīkojas saskaņā ar Latvijas Republikas spēkā esošajiem normatīvajiem aktiem un Aģentūras nolikumu.

Aģentūras izveidošanas mērķis ir sekmēt nodarbinātības problēmu risināšanu un veicināt bezdarba samazināšanu Liepājas pilsētā, kā arī nodrošināt klaiņojošu un bezsaimnieku dzīvnieku izķeršanu, to ievietošanu un uzturēšanu dzīvnieku patversmē.

Aģentūrai ir šādas funkcijas un uzdevumi:

- vadīt un realizēt pašvaldības projektus un programmas;

- izglītot sabiedrību, veicinot bezdarba samazināšanos;

- nodrošināt pašvaldības dzīvnieku patversmes darbību un uzturēšanu; izķert klaiņojošus un bezsaimnieku dzīvniekus Liepājas pilsētas administratīvajā teritorijā un uzturēt tos pašvaldības dzīvnieku patversmē;

- sadarboties ar NVA, veikt aktīvo nodarbinātības pasākumu un preventīvo bezdarba samazināšanas pasākumu organizēšanu un īstenošanu, sniegt NVA tās uzdevumu izpildei nepieciešamo informāciju;

- iesaistīt bezdarbniekus projektos, kuros tiek izmantoti pašvaldības līdzekļi vai kuri tiek finansēti no ārvalstu vai starptautisko organizāciju līdzekļiem un veikt cita veida darbības, kas tieši vai netieši saistītas ar nodarbinātības veicināšanas pasākumu īstenošanu pašvaldības teritorijā.

## 1.2. Aģentūras struktūra

Aģentūras struktūru (skat 1. attētu) veido aģentūras direktors, tā pakļautībā esošā administrācija, kā arī realizējamos projektos un programmās iesaistītās mērķa grupas dalībnieki.

*1.att. Liepājas pilsētas pašvaldības aģentūras „Nodarbinātības projekti” struktūra*

# Aģentūras darbības plānotie rezultāti un to izpildes izvērtējums

## Pastāvīgo funkciju veikšana

Aģentūra 2019. gadā atbilstoši piešķirtajam pašvaldības finansējumam un saskaņā ar darbību reglamentējošos normatīvajos aktos noteikto realizēja NVA programmas. Iesaistot darbā Liepājas bezdarbniekus, Aģentūra nodrošina pilsētas teritorijas uzkopšanas un labiekārtošanas darbus - zāles pļaušanu, krūmāju likvidēšanu, sadzīves atkritumu savākšanu, veic aktīvo nodarbinātības un preventīvo bezdarba samazināšanas pasākumu ieviešanu atbalsta nodrošināšanai bezdarbniekiem, darba meklētājiem un bezdarba riskam pakļautām personām.

Kopumā pārskata gadā Aģentūra aktīvi iesaistījās un īstenoja divus NVA aktīvās nodarbinātības pasākumus: **"Algoti pagaidu sabiedriskie darbi”**un **„Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”***.* Papildus NVA aktīvās nodarbinātības pasākumiem 2019. gadā Aģentūra vēl īstenoja projektu **“Skolēnu nodarbinātība vasarā”** un projektu **“PROTI un DARI!”**.

Papildus iepriekš minētiem projektiem Aģentūra veic vēl šādas funkcijas:

1. piesaista Vides fonda līdzekļus pilsētas teritorijas sakopšanas darbos;
2. apsaimnieko peldvietu “Beberliņi” atbilstoši Zilā karoga prasībām un atbilstoši Ministru kabineta 2017. gada 28. novembra noteikumiem Nr. 692 “Peldvietas izveidošanas un uzturēšanas kārtība un ūdens kvalitātes pārvaldības kārtība” un Domes 2018. gada 19. aprīļa saistošajiem noteikumiem Nr. 8 “Liepājas pilsētas pludmales un peldvietu lietošanas noteikumi”;
3. apsaimnieko pašvaldības dzīvnieku patversmi “Lauvas sirds”.

### Aktīvās nodarbinātības pasākums “Algoti pagaidu sabiedriskie darbi”

Projekta mērķis ir fiziska darba iemaņu sniegšana un uzturēšana bezdarbniekiem, veicot mazkvalificētus darbus (labiekārtošanas darbi, darbi sociālajā aprūpē, sabiedrisko ēku remontdarbi, ceļu apkopšanas darbi u.tml.) pašvaldību izveidotajās pagaidu sabiedriskajās darba vietās – P/a “Nodarbinātības projekti”, pašvaldības iestādē “Komunālā pārvalde” un 3 nevalstiskajās organizācijās (Liepājas Neredzīgo biedrība, Biedrība “House of Hope”, Biedrība “Vācu kultūras centrs”). Kopš  2016. gadā šis projekts netiek finansēts no Eiropas Savienības fondu līdzekļiem. Nodarbināto bezdarbnieku skaitu skatīt 2. attēlu.

*2.att. Nodarbināto bezdarbnieku skaits 2017., 2018. un 2019. gadā*

### Darba un sociālo prasmju saglabāšana, atjaunošana un apgūšana

Pārskata gadā, Aģentūrai sadarbojoties ar pašvaldības iestādi ”Liepājas pilsētas Domes Sociālais dienests”, tika uzsākti darba un sociālo prasmju saglabāšanas, atjaunošanas un apgūšanas pasākumi, tajos iesaistot ilgstošos Liepājas pilsētas sociālās palīdzības pabalsta saņēmējus. 2019. gadā šajā atbalsta pasākumā tika iesaistītas 46 personas, kas ir par 36 personām mazāk nekā tika plātos Aģentūras *“Vidējā termiņa darbības stratēģijā 2018.–2020. gadam*”.

### Projekts “Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs”

2019. gada vasarā, piesaistot NVA un pašvaldības finansējumu, Aģentūra realizēja projektu **“Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādē”**. Projekta ietvaros tika iesaistīti 100 izglītojamie vecumā no 15 līdz 20 gadiem, strādājot vienu mēnesi un saņemot valstī noteikto minimālo algu. 36 izglītojamie tika nodarbināti Liepājas muzejā - 27 izglītojamie strādāja par muzeja ekspozīciju uzraugiem un 9 izglītojamie - par apkopējiem, 15 izglītojamie - par palīgstrādniekiem Liepājas bibliotēkās un 49 izglītojamie tika nodarbināti p/a “Nodarbinātības projekti” par labiekārtošanas strādniekiem (zāles pļāvējiem) un palīgstrādniekiem.

### 2.1.4. Projekts “Skolēnu nodarbinātība vasarā”

Papildus NVA aktīvās nodarbinātības pasākumiem 2019. gada vasarā Aģentūra vēl īstenoja projektu **„Skolēnu nodarbinātība vasarā”**, kurš tika finansēts no pašvaldības budžeta līdzekļiem. Skolēni tika nodarbināti Liepājas 8. vidusskolā, Liepājas Liedaga vidusskolā, Liepājas 3. pamatskolā, Liepājas Ezerkrasta sākumskolā, Liepājas Centra sākumskolā, Liepājas 7. vidusskolā, Liepājas Raiņa 6. vidusskolā, Oskara Kalpaka Liepājas 15. vidusskolā, Profesionālās izglītības kompetences centrā “Liepājas Valsts tehnikums”, Liepājas pilsētas pašvaldības iestādē “Komunālā pārvalde”, J.Čakstes Liepājas pilsētas 10. vidusskolā, Liepājas pirmskolas izglītības iestādē “PASACIŅA”, Liepājas pirmskolas izglītības iestādē “KĀPĒCĪTIS”, Liepājas pirmskolas izglītības iestādē “SAULĪTE”, Liepājas pirmskolas izglītības iestādē “SAULESZAĶIS”, Liepājas pirmskolas izglītības iestādē “LIESMIŅA”. Projekta ietvaros kopumā pilsētas teritoriju un izglītības iestāžu sakopšanas darbos tika iesaistīti 297 izglītojamie vecumā no 13 līdz 14 gadiem, strādājot divas nedēļas un saņemot par to darba algu 117,20 EUR apmērā pirms nodokļu nomaksas. Projekta ietvaros tika nodarbināti 37 darba vadītāji, kuri saņēma 10,75 EUR pirms nodokļu nomaksas par vienu nodarbināto pasākuma dalībnieku.

Liepājas pilsētas īpašumā esošo teritoriju ikdienas uzkopšanā un labiekārtošanā, atbilstoši Domes 2012. gada 20. decembra saistošajiem noteikumiem Nr.34 **“Par teritorijas kopšanu un būvju uzturēšanu”**, kā arī ar sabiedriskajām aktivitātēm Aģentūra kopumā pārskata gadā ir sasniegusi sekojošus rādītājus (skatīt 1. un 2. tabulu).

*1.tabula*

**Nodarbinātības pasākumos iesaistīto personu skaits 2019. gadā**

|  |  |
| --- | --- |
| **Nodarbinātības pasākums** | **Iesaistīto personu skaits** |
| Algotie pagaidu sabiedriskie darbi | 347 |
| Izglītojamo nodarbinātība vasarā | 397 |
| **KOPĀ:** | **744** |

2019. gada rādītāji par aktīvā nodarbinātības pasākumā “Algoti pagaidu sabiedriskie darbi” iesaistītajiem bezdarbniekiem neatbilst Aģentūras “*Vidējā termiņa darbības stratēģijā 2018.–2020. gadam*” plānotajiem rezultatīviem rādītājiem, tas ir par 383 bezdarbniekiem mazāks, nekā tika plātos. Novirze no plānotā izskaidrojam ar NVA piešķirtā finansējuma samazināšanu.

Kopējais nodarbinātības pasākumos iesaistītais izglītojamo skaits, kas pārskata gadā ir 397 skolēni, atbilst Aģentūras “*Vidējā termiņa darbības stratēģijā 2018. – 2020. gadam*” plānotajiem rezultatīviem rādītājiem.

*2. tabula*

**Aģentūras darbības rezultatīvie rādītāji 2019. gadā**

P/a „Nodarbinātības projekti ”apsaimniekojamās teritorijas

|  |  |  |  |  |  |  |
| --- | --- | --- | --- | --- | --- | --- |
| **Teritorija** | **Objektu skaits** | **Platība (ha)** | **Savāktie zaļie atkritumi (m³)** | **Savāktie pārējie atkritumi** | | **Nopļautā platība**  **(ha)** |
| **t(m³)** | **m3** |
| Vecliepāja | 67 | 40,5 | 304 | 137,6(1055,4) | 58 | 68,9 |
| Jaunliepāja | 83 | 43,1 | 719 | 140,1(1079.1) | 72 | 97,6 |
| Karosta | 115 | 255,5 | 1349 | 467,3(3598.4) | 240,2 | 296,5 |
| Ezera piekraste | 3 | 20,4 | 368 | 5,39(41.5) | 7,6 | 20,4 |
| Zaļā birzs,  Slimnīcas rajons | 68 | 89,1 | 550 | 39,3(302.4) | 42 | 105,1 |
| **Kopā** | **336** | **448,6** | **3290** | **789,2(6076.6)** | **419,8** | **588,5** |

Pļaujamās teritorijas 3-5 reizes sezonā – **59,99 ha**

Pļaujamās teritorijas 2-3 reizes sezonā – **88,84 ha**

Pļaujamās teritorijas 1 reizi sezonā – **83,03 ha**

### Projekts “PROTI un DARI!”

Lai aktīvi risinātu jautājumu par jauniešu bezdarba līmeņa samazināšanu 2016. gadā tika uzsākts projekts „PROTI un DARI!”. Šobrīd ir noslēgts Sadarbības līgums par projekta īstenošanas termiņu no 2016. gada līdz 2020. gada 31. oktobrim. Projekta īstenošana tiek veikta, ievērojot Ministru kabineta 2015. gada 7. jūlija noteikumus Nr. 385 *”Darbības programmas "Izaugsme un nodarbinātība" 8.3.3. specifiskā atbalsta mērķa "Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā" īstenošanas noteikumi”*.

Projekta ietvaros plānots kopumā iesaistīt 213 jauniešus, kopējais pieejamais finansējums 3240704,16 EUR (Vienošanās Nr.4 par grozījumiem 2016. gada 4. jūlija līgumā Nr. 6-13/26) vecumā no 15-29 gadiem. Projekts tiek īstenots, lai motivētu un aktivizētu jauniešus, kuri nemācās, nestrādā vai neapgūst arodu un nav reģistrēti NVA kā bezdarbnieki, lai attīstītu šo jauniešu prasmes un veicinātu viņu iesaisti izglītībā, tai skaitā aroda apguvē pie amata meistara, nodarbinātībā un NVA vai Valsts izglītības attīstības aģentūras īstenotajos Jauniešu garantijas projektu pasākumos vai NVA īstenotajos aktīvajos nodarbinātības vai preventīvajos bezdarba samazināšanas pasākumos, kā arī nevalstisko organizāciju vai jauniešu centru darbībā.

Katram mērķa grupas jaunietim ir izstrādāta individuāla pasākuma programma, kas vērsta uz jaunieša prasmju attīstību. Atbalsta pasākumos ir ietvertas tādas aktivitātes kā neformālā un ikdienas mācīšanās, prasmju apguve kursos, speciālistu konsultācijas (psihologu, karjeras konsultantu u.c.), dalība pasākumos (semināri, sporta aktivitātes, kultūras pasākumi u.c.), brīvprātīgais darbs, iesaiste nevalstisko organizāciju un jauniešu centru aktivitātēs, pasākumos un projektos, profesijas specifikas iepazīšana, tai skaitā vizītes pie amata meistariem un uz uzņēmumiem, kā arī iesaiste vietējās sabiedriskajās aktivitātēs. Katram jaunietim ir piesaistīts mentors, kurš projekta ietvaros ir apguvis Jaunatnes starptautisko programmu aģentūras organizēto mācību programmu un kurš sniedz atbalstu mērķa grupas jaunietim individuālās pasākuma programmas īstenošanā. Projekta īstenošanas rezultātā, pirmkārt, jaunieši tiks atgriezti izglītības sistēmā, iegūs nodarbinātības prasmes, kā rezultātā pieaugs Liepājas uzņēmumiem pieejamais kvalificētu darbinieku skaits, otrkārt, projekta mērķa grupas dalībniekiem tiks dota iespēja iekļauties darba tirgū, uzlabot savu labklājību, treškārt, jaunieši tiks resocializēti, tiks uzlabotas viņu vispārējās prasmes un jaunieši tādējādi spēs veiksmīgāk integrēties sabiedrībā. Aģentūra projekta īstenošanas laikā nodrošina līdz 15 programmu vadītāju un līdz 45 mērķa grupas jauniešu mentoru iesaisti.

2016.-2020. gadā projekta īstenošanas laikā tika iesaistīti **159** mērķgrupas jaunieši, t.sk. programmas 2020.gadā turpina 10 jaunieši. No 149 programmu pabeigušajiem jauniešiem sasniegto rezultātu sadalījums ir šāds:

1. iestājās darbā - **27 jaunieši jeb 18%;**
2. atsāka mācības - **19 jaunieši jeb 13%;**
3. iesaistījās NVO / jauniešu centru darbībā - **48 jaunieši jeb 32%;**
4. iesaistījās NVA un ieguva bezdarbnieka statusu- **23 jaunieši jeb 15%;**
5. ieguva pašnodarbinātā statusu **– 5 jaunieši jeb 4%;**
6. bez formālā rezultāta (aizbraukuši uz ārzemēm, invaliditāte, ilgstošas atkarības u.c.)- **27 jaunieši jeb 18%.**

Pārskata gadā projektā iesaistīti dalību projektā pabeiguši **45** jaunieši, sasniegto rezultātu sadalījums ir šāds:

1. Iestājās darbā **4** jaunieši jeb **9%**.

2. Atsāka mācības **1** jaunietis jeb **2%**.

3. Iesaistījās NVO / jauniešu centru darbībā **25** jaunieši jeb **56%**.

4 Iesaistījās NVA un ieguva bezdarbnieka statusu **9** jaunieši jeb **20%**.

5. Ieguva pašnodarbinātā statusu **1** jaunieši jeb **2%**.

6. Bez formālā rezultāta **5** jaunieši jeb **11%**.

Projekts tiek finansēts no Eiropas Savienības Sociālā fonda līdzekļiem. Pārskata gadā no Jaunatnes starptautisko programmu aģentūras saņemtais finansējums bija 78 196,55 EUR.

### Vides fonda finansējums

Aģentūra veic Vides fonda finansēto teritoriju uzkopšanas un regulāras apsaimniekošanas darbus. Teritoriju sarakstu skatīt 3. tabulā.

*3.tabula*

**Vides fonda finansēto uzkopšanas un regulāras apsaimniekošanas**

**teritoriju saraksts 2019. gadā**

|  |  |
| --- | --- |
| **Zemes vienības nosaukums, adrese** | **Zemes vienības platība ha** |
| 1. Karostas jūras piekrastes josla – Katedrāles iela 7/13 | 17,19 ha |
| 1. Suņu pastaigu laukumi – Zvejnieku aleja 11A, Cieceres iela 21 | 2,76 ha |
| 1. Bērnu laukums - Vaiņodes iela/ Slapjā iela 12A | 1,04 ha |
| 1. Ezera pļavas, Tisē iela 53   Tisē iela 55  Tisē iela 57 | 11,86 ha  4,6 ha  3,62 ha |
| 1. Cietokšņa kanāla krasts un atpūtas vietas | 8,8 ha |
| 1. Liepājas ezera laipa un skatu tornis | 3,8 ha |
| **KOPĀ:** | **53,67 ha** |

### Liepājas pašvaldības dzīvnieku patversme “Lauvas sirds”

Patversme tika izveidota 2014. gadā ar galveno funkciju - pilsētā klaiņojošo dzīvnieku izolācija, kā arī bezsaimnieka kaķu sterilizācijas programmas “noķer-sterilizē-atlaid” nodrošināšana.

Ir izremontēta atsevišķa Kaķu māja, kurā tiek izmitināti atsevišķi mazie kaķēni, kā arī barojošās kaķenes ar nesen dzimušajiem kaķēniem. Kopumā šobrīd šajā ēkā papildus ir iespējams izmitināt līdz 20 kaķiem. Ziemas periodā šeit tiek izmitināti kaķi, kuri tiek noķerti programmas “Noķer-sterilizē-atlaid” ietvaros, kamēr tie atkopjas pēc operācijas.

Kaķu mājā ir sakārtota atsevišķa telpa dzīvnieku kopšanas inventāram, kā

arī Pārtikas un veterinārais dienests, apskatot šīs telpas, ir pieņēmis tās kā atbilstošas dzīvnieku labturības prasībām.

2019. gadā joprojām ir veiksmīga sadarbība ar laikrakstu “Kurzemes Vārds”, portālu “Liepajniekiem.lv” kurā tiek ievietotas publikācijas ar dzīvniekiem, kuri meklē jaunas mājas. 2019. gadā arī turpinājās veikala “RIMI” rīkotā akcija “Pērc-ziedo-pabaro”, kurā patversme regulāri piedalās.

Joprojām tiek realizēta programma “Noķer-sterilizē-atlaid”, kuras laikā 2019. gadā tika noķerti 689 kaķi, 2018. gadā – 811 kaķi, 2017. gadā – 1168 kaķi. Programmā “Noķer-sterilizē-atlaid” noķerto dzīvnieku skaits ir par 683 kaķiem mazāks nekā tika plānots. Rezultatīvie rādītāji, kuri attiecas uz bezsaimnieku kaķu sterilizāciju, ir samazinājušies, jo programma Liepājā tiek realizēta kopš 2008 gada, līdz ar to arī bezsaimnieku kaķu skaits pilsētā ir samazinājies, jo pieteikto adrešu skaits Vides, veselības un sabiedrības līdzdalības daļā ir mazāks, kas arī atspoguļojas noķerto un sterilizēto kaķu skaitā.

Liepājas pilsētas pašvaldības dzīvnieku patversmes „Lauvas sirds” rezultatīvos rādītājus skatīt 4. tabulā, 3. un 4. attēlā.

*4.tabula*

|  |  |  |  |  |  |
| --- | --- | --- | --- | --- | --- |
| **Dzīvnieku suga** | **Patversmē**  **uzņemto dzīvnieku skaits** | **Adopcijai atdoto dzīvnieku skaits** | **Sterilizēto dzīvnieku skaits** | **Eitanazēto dzīvnieku skaits** | **Mirušo dzīvnieku skaits** |
| Suns | 129 | 48 | 48 | 3 | 0 |
| Kaķis | 252 | 121 | 64 | 74 | 26 |
| Programma “noķer-sterilizē-atlaid” |  |  | 577 | 140 |  |
| **KOPĀ** | **381** | **169** | **689** | **217** | **26** |

**Informācija par dzīvnieku apriti patversmē „Lauvas sirds”**

*3.att. Patversmē uzņemto dzīvnieku skaits 2017., 2018. un 2019.gadā*

*4.att. Adopcijai atdoto dzīvnieku skaits 2017., 2018., un 2019. gadā*

Analizējot dzīvnieku patversmes 2019. gada rādītājus un salīdzinot tos ar Aģentūras “*Vidējā termiņa darbības stratēģijā 2018.–2020. gadam*” plānotājiem rezultatīviem rādītājiem var secināt, ka adopcijai nodoto suņu skaits ir par 27 suņiem mazāks nekā tika plānots, adopcijai nodoto kaķu skaits ir par 1 kaķi vairāk nekā tika plānots, patversmē uzņemto suņu skaits ir par 49 suņiem vairāk nekā tika plānots, patversmē uzņemto kaķu skaits ir par 92 kaķu vairāk nekā plānots.

## Sadarbība ar citām Liepājas pilsētas domes institūcijām un citi uzdevumi

Pārskata gadā Aģentūra savas attīstības plānošanas ietvaros vadījusies pēc **Liepājas pilsētas attīstības programmas 2015.–2020. gadam**, kā arī pēc **Liepājas pilsētas politiskajām vadlīnijām 2017.–2021. gadam**, kuras ir Domes deputātu politiskās vadlīnijas, kas apstiprinātas ar Domes 2017. gada 17. augusta lēmumu Nr. 286 “Par Liepājas pilsētas attīstības pamatnostādnēm 2017.-2021. gadam”. Izstrādājot Liepājas pilsētas attīstības programmu 2015.–2020. gadam, ir izvērtēti un ņemti vērā politiskie uzdevumi līdz 2021. gadam.

Aģentūra savu plānu īsteno patstāvīgi, sadarbojoties ar pašvaldības iestādes “Liepājas pilsētas pašvaldības administrācija” struktūrvienībām – Vides, veselības un sabiedrības līdzdalības daļu, Finanšu pārvaldi, Attīstības pārvaldi, pašvaldības iestādi “Liepājas pilsētas Izglītības pārvalde”, pašvaldības iestādi “Liepājas pilsētas Domes Sporta pārvalde”, pašvaldības iestādi “Liepājas kapsētu pārvalde” un pašvaldības iestādi “Kultūras pārvalde”.

2019. gadā sadarbībā ar NVA turpinājās aktīvās nodarbinātības pasākumi „Algoti pagaidu sabiedriskie darbi” un vasaras periodā „Personām, kuras iegūst izglītību vispārējās, speciālās vai profesionālās izglītības iestādēs”.

# 3. Finansējums

## 3.1. Finanšu resursi un darbības rezultāti

Aģentūras finansējums 2019. gadā sastāvēja no pamatbudžeta, speciālā budžeta un ziedojumu un dāvinājuma budžeta.

2019. gadā apstiprināti kopējie pamatbudžeta ieņēmumi 654359 EUR, tajā skaitā pašvaldības dotācija 575859 EUR un valsts mērķdotācijas 78500 EUR.

Faktiskā budžeta izpilde bija 646152 EUR, kas veido 98,75% no plānotā. Proporcionāli lielāko pamatbudžeta ieņēmumu daļu jeb 87,90% no kopējo ieņēmumu apjoma veido pašvaldības dotācijas - 567955 EUR. Valsts mērķdotācijas veido 78197 EUR jeb 12,10% no plānotā.

Aģentūras speciālajā budžetā saņemti 240861 EUR, t.sk. 201899 EUR projekta „Algotie pagaidu sabiedriskie darbi pašvaldībās” realizēšanai un izglītojamo, kas vecāki par 15 gadiem, nodarbināšanai vasarā – 25242 EUR. Ieņēmumi īpašiem mērķiem bija 13720 EUR .

2019. gadā aģentūras ziedojumu un dāvinājumu budžeta ieņēmumi ir 1797 EUR vērtībā, kas ir par 17,23% mazāk nekā 2018.,gadā. Kopējo ziedojumu un dāvinājumu ieņēmumu apjomu sastāda fizisko personu ziedojumi un dāvinājumi naudā.

Budžeta dinamiku pa gadiem skatīt 5. tabulā un pārskata gada budžeta izdevumus skatīt 5. attēlā.

*5. tabula*

**Budžeta plāns un izpilde 2018., 2019., 2020. gadam**

|  |  |  |  |  |  |
| --- | --- | --- | --- | --- | --- |
|  | **2018** | | **2019** | | **2020** |
| **Plāns** | **Izpilde** | **Plāns** | **Izpilde** | **Plāns** |
| **IEŅĒMUMI** | 1091533 | 947088 | 903021 | 888810 | 924290 |
| Transferti | 534521 | 402825 | 325062 | 319058 | 299263 |
| Ziedojumi un dāvinājumi | 2100 | 2171 | 2100 | 1797 | 1700 |
| Dotācija | 554912 | 542092 | 575859 | 567955 | 623327 |
| **IZDEVUMI KOPĀ** | 1144727 | 955318 | 947985 | 912883 | 924290 |
| Atlīdzība | 333075 | 326138 | 342125 | 336197 | 470002 |
| Preces un pakalpojumi | 497236 | 365915 | 376371 | 353046 | 227938 |
| Pamatkapitāla veidošana | 11725 | 8078 | 2422 | 2225 | 7950 |
| Transferti |  |  | 71 | 70 |  |
| Sociālie pabalsti | 302691 | 255187 | 226996 | 221345 | 218400 |

5.attēls

# 3.2. Aģentūras saistību un garantiju apjomi

*6.tabula*

|  |  |  |  |  |
| --- | --- | --- | --- | --- |
| **Kreditoru veids** | **Uz 31.12.2018.,**  **EUR** | **Uz 31.12.2019.,**  **EUR** | ***2019./ 2018.***  ***EUR*** | **2019./2018.%** |
| Ilgtermiņa nākamo periodu ieņēmumi un saņemtie avansi | 3 855 | 3531 | -324 | -8.40 |
| **Īstermiņa saistības** | **119 203** | **65834** | **-53369** | **-44.77** |
| t.sk. īstermiņa saistības pret piegādātājiem un darbuzņēmējiem | 12 968 | 2126 | -10842 | -83.61 |
| īstermiņa uzkrātās saistības | 44 337 | 43798 | -539 | -1.22 |
| norēķini par darba samaksu un ieturējumiem | 4 651 | 1147 | -3504 | -75.34 |
| nodokļi un sociālās apdrošināšanas maksājumi | 4 357 | 2093 | -2264 | -51.96 |
| pārējās īstermiņa saistības | 21 325 | 3972 | -17353 | -81.37 |
| nākamo periodu ieņēmumi un saņemtie avansi | 31 565 | 12698 | -18867 | -59.77 |

Aģentūras nākamo periodu ilgtermiņa ieņēmumus veido dzīvnieku patversmes “Lauvas sirds” ziedojumos saņemtais āra voljērs suņiem, kas pakāpeniski tiek atzīts ieņēmumos. Īstermiņa kreditoru saistības veido kārtējie maksājumu par pakalpojumiem un precēm saskaņā ar līgumiem par pārskata gada pēdējo ceturksni, norēķini par atlīdzību algotajiem pagaidu sabiedriskajos darbos, kā arī saņemtie un uz gada beigām neizlietotie avansa maksājumi.

# 4. Aģentūras vadības uzlabošanas un iedzīvotāju informētības veicināšanas pasākumi

Aģentūra darbības nodrošināšanai un pilnveidošanai patstāvīgi veic iekšējo uzraudzību un kontroli. Vadītāji uzrauga Aģentūras darba plāna izpildi un nodrošina darbību atbilstoši apstiprinātajam budžetam. Regulāri tiek apzināti riski, preventīvi veikti risku iestāšanās pretpasākumi.

Zvērinātu revidentu komercsabiedrība SIA “Nexia Audit Advice” ir veikusi 2019. gada finanšu pārskata revīziju un ir sagatavots neatkarīgu revidentu ziņojums, kura ietvaros izteikts atzinums bez iebildumiem, kurā norādīts, ka finanšu pārskats sniedz patiesu un skaidru priekšstatu par Liepājas pilsētas pašvaldības aģentūras “Nodarbinātības projekti” finansiālo stāvokli 2019. gada 31. decembrī, kā arī par finanšu rezultātiem un naudas plūsmu 2019. gadā.

Pārskata periodā Aģentūra savas darbības ietvaros ir veikusi saraksti ar iedzīvotājiem un dažādām institūcijām. 2019. gadā notikusi sarakste ar juridiskajām personām, privātpersonām, atbildēts uz pašvaldības „karsto telefonu”, kur iedzīvotāji var izteikt savu viedokli par nesakoptām teritorijām, lai veicinātu labāku sadarbību šajā jomā. Notiek sadarbība ar pašvaldības iestādi “Liepājas pilsētas Pašvaldības policija”, kas palīdz apsekot nesakoptās teritorijas.

Lai nodrošinātu sekmīgu pamatfunkciju veikšanu, regulāri tiek pilnveidots Aģentūras tehnoloģiskais nodrošinājums.

Lai veicinātu iedzīvotāju informētību par aģentūras darbību, tiek veikti šādi pasākumi:

1. pašvaldības dzīvnieku patversme regulāri savā Facebook lapā publicē noklīdušo dzīvnieku foto, kā arī ievieto informējošus materiālus par dzīvnieku labturību un citām aktualitātēm. Šāda veida informācija regulāri tiek ievietota arī citos mēdijos, kā laikrakstā “Kurzemes Vārds”, interneta vietnē [www.liepajniekiem.lv](http://www.liepajniekiem.lv) un TV “Kurzeme”;
2. Aģentūras biroja telpās pie ziņojumu dēļa tiek izvietota informācija par aktuālajām vakancēm interneta vietnēs [www.liepajniekiem.lv](http://www.liepajniekiem.lv) un [www.nva.gov.lv](http://www.nva.gov.lv);
3. lai informētu sabiedrību par projektu “PROTI un DARI!”, ir izveidota projekta lapa sociālā tīkla Facebook vietnē: Proti un Dari, Liepāja. Vietnē var iepazīties ar aktualitātēm projektā, notikušiem pasākumiem, plānotiem kursiem, nodarbībām, kā arī to izmantot saziņai ar projekta personālu. Sabiedrības informēšanai notikušas arī vairākas radio, TV un citu mediju intervijas ar projektā iesaistīto personālu un jauniešiem. Tiek veiktas intervijas ar projektā iesaistītajiem jauniešiem un mentoriem, šī informācija tiek rakstveidā publicēta ne retāk kā vienreiz ceturksnī pašvaldības vietnē [www.liepaja.lv](http://www.liepaja.lv).

Projekta personāls piedalījās NVA organizētajā izstādē “Darbs un karjera”, kurā ieinteresētie jaunieši aizpildīja iesniegumus un tika informēti par projekta norisēm. Projekta reklāmas bukleti un afišas tiek izvietoti pie sadarbības partneriem – pašvaldības iestādē “Liepājas pilsētas Domes Sociālais dienests”, pašvaldības iestādē “Liepājas pilsētas Izglītības pārvalde”, kā arī to pārraudzībā esošajās iestādēs un struktūrvienībās – pašvaldības iestādes “Liepājas bērnu un jaunatnes centrs” filiālēs, pašvaldības iestādes “Liepājas pilsētas Domes Sociālais dienests” Atkarību profilakses centrā, kā arī citur Liepājā un tuvākajā apkārtnē - NVO, bibliotēkās, psihologu kabinetos, interešu centros un citur;

1. informācija par Aģentūras darbību, projektu “Skolēnu darbs vasarā” un NVA aktīvas nodarbinātības pasākumiem tiek publiskota laikrakstā “Kurzemes Vārds”, TV “Kurzeme” un interneta vietnēs: [www.liepajniekiem.lv](http://www.liepajniekiem.lv), [www.nva.gov.lv](http://www.nva.gov.lv).

# 5. P/a „Nodarbinātības projekti” plānotie pasākumi 2020. gadā

Aģentūras 2020. gada budžeta izdevumi plānoti, ņemot vērā reālās finanšu iespējas, nodrošinot Aģentūras funkciju izpildi un piesaistot līdzfinansējumu no Domes un NVA.

2020. gadā Aģentūra turpinās pārskata gadā esošo projektu realizāciju, kā arī saskaņā ar pašvaldības izvirzītajām attīstības prioritātēm izstrādās jaunus projektus:

1. 2020. gadā tiks turpināti NVA aktīvās nodarbinātības pasākumi „Algoti pagaidu sabiedriskie darbi”, ik mēnesi vienlaicīgi nodarbinot 79 bezdarbnieku;
2. piesaistot pašvaldības budžeta līdzekļu finansējumu, vasaras periodā pasākumā „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” tiks nodarbināti 69 skolēni vecumā no 15 līdz 20 gadiem;
3. tiks turpināts kopš 2003. gada iesāktais projekts „Skolēnu nodarbinātība vasarā” sadarbībā ar Liepājas pilsētas Izglītības pārvaldi un, piesaistot pašvaldības budžeta līdzekļu finansējumu, tiek plānots nodarbināt 300 skolēnus vecumā no 13 līdz 14 gadiem;
4. lai aktīvi risinātu jautājumu par jaunieša bezdarba līmeņa samazināšanu, projekta „PROTI un DARI!” ietvaros 2020. gadā programmu īstenošanu turpinās 38 jauniešiem, kā arī notiks jaunu jauniešu iesaiste kvotas ietvaros;
5. Aģentūra 2020. gadā turpinās sadarboties ar Liepājas pilsētas Domes Sociālo dienestu, īstenojot darba un sociālo prasmju saglabāšanas, atjaunošanas un apgūšanas pasākumus, tajos iesaistot ilgstošos Liepājas pilsētas sociālās palīdzības pabalsta saņēmējus;
6. 2020. gadā tiek plānots veikt pašvaldības dzīvnieku patversmes „Lauvas sirds” galvenās ēkas pamatu un fasādes siltināšanas darbus.